Οι **πρόωρες** **βουλευτικές εκλογές** που διεξήχθησαν στην Αρμενία την 9 Δεκεμβρίου 2018 ήταν οι πρώτες εκλογές μετά τις ταραχές του 2018. Έγιναν πρόωρα επειδή τα κόμματα της Εθνοσυνέλευσης δεν εξέλεξαν νέο Πρωθυπουργό εμπρόθεσμα, δηλαδή εντός δύο εβδομάδων από την παραίτηση του πρώην πρωθυπουργού Νικόλ Πασινιάν την 16η Οκτωβρίου.   

Το αποτέλεσμα ήταν συντριπτική νίκη για την Συμμαχία Το Βήμα Μου του Πασινιάν, που συγκέντρωσε το 70% των ψήφων και κέρδισε τις 88 από τις 132 έδρες της Εθνοσυνέλευσης.

Εκλογικό σύστημα
----------------

Τα 101 μέλη της Εθνοσυνέλευσης εκλέγονται με σύστημα αναλογικής εκπροσώπησης. Οι έδρες κατανέμονται με τη μέθοδο d'Hondt και το όριο εισόδου στη Βουλή είναι 5% για τα κόμματα και 7% για τις πολυκομματικές συμμαχίες.  Ωστόσο, τουλάχιστον τρεις πολιτικές δυνάμεις πρέπει να μπουν στο κοινοβούλιο, ανεξάρτητα από τα εκλογικά αποτελέσματα του τρίτου κόμματος ή συμμαχίας. 

Το ψηφοδέλτιο έχει δύο τμήματα. το ένα είναι μία κλειστή λίστα υποψηφίων του κόμματος για τις έδρες εθνικού επιπέδου και το άλλο είναι μία ανοιχτή λίστα υποψηφίων για την εκλογική περιφέρεια (υπάρχουν 13 στην Αρμενία) όπου ψηφίζει ο ψηφοφόρος. Δηλαδή, οι ψηφοφόροι ψηφίζουν κόμμα σε εθνικό επίπεδο (ολόκληρη τη λίστα χωρίς σταυρό προτίμησης) και υποψήφιο σε περιφερειακό επίπεδο (με σταυρό προτίμησης).  Οι έδρες κατανέμονται στα κόμματα αναλογικά με το ποσοστό ψήφων που συγκέντρωσαν. Τέσσερις έδρες προορίζονται για τις εθνικές μειονότητες ( Ασσύριοι, Κούρδοι, Ρώσοι και Γιαζίδντι), και τα κόμματα έχουν διαφορετικές λίστες για τις τέσσερις ομάδες. Μια ποσόστωση κατά φύλο απαιτεί τουλάχιστον το 25% μίας λίστας να είναι άνδρες ή γυναίκες, και οι εθνικές λίστες δεν επιτρέπεται να αναγράφουν πάνω από τρία διαδοχικά μέλη του ίδιου φύλου. 

Εάν ένα κόμμα συγκεντρώσει την πλειοψηφία των ψήφων αλλά λιγότερες από το 54% των εδρών, τότε θα επιβραβευθεί με πρόσθετες έδρες ώστε να φτάσει το 54%. Εάν ένα κόμμα κερδίσει πάνω από τα 2/3 των εδρών, τότε θα κρατήσει αριθμό εδρών ίσο με τα 2/3 του συνόλου και οι υπόλοιπες έδρες θα μοιραστούν στα υπόλοιπα κόμματα. Εάν δεν σχηματιστεί κυβέρνηση εντός έξι ημερών από την ανακοίνωση των προκαταρκτικών αποτελεσμάτων, τότε εντός 28 ημερών πρέπει να διεξαχθεί δεύτερος εκλογικός γύρος μεταξύ των δύο κορυφαίων κομμάτων. Το κόμμα που θα κερδίσει στο δεύτερο γύρο θα πάρει και τις πρόσθετες έδρες που απαιτούνται για να φτάσει την πλειοψηφία του 54%, διατηρώντας όλες τις θέσεις που κέρδισε στον πρώτο γύρο.

Αποτελέσματα
------------

 Ποσοστό ψήφων που συγκέντρωσε η Συμμαχία Το Βήμα Μου του Πασινιάν ανά εκλογική περιφέρεια 
 Ποσοστό ψήφων που κέρδισε η Ευημερούσα Αρμενία ανά εκλογική περιφέρεια 
Η προσέλευση ήταν 48,63%, 12% χαμηλότερη από τις εκλογές του 2017. 

Τις τέσσερις έδρες που προορίζονται για τις εθνικές μειονότητες (Ασσύριοι, Κούρδοι, Ρώσοι και Γιαζίντι) τις κέρδισε η Συμμαχία Το Βήμα Μου. 
  


|  |
| --- |
|  |
| Κόμμα | Ψήφοι |  % | Έδρες | +/- |
| Συμμαχία Το Βήμα Μου | 884,864 | 70.42 | 88 | +83 |
| Ευημερούσα Αρμενία | 103,801 | 8.26 | 26 | -5 |
| Φωτεινή Αρμενία | 80,047 | 6.37 | 18 | +15 |
|  |
| Ρεπουμπλικανικό Κόμμα της Αρμενίας | 59,083 | 4.70 | 0 | -58 |
| Αρμενική Επαναστατική Ομοσπονδία | 48,816 | 3.88 | 0 | -7 |
| Εμείς Συμμαχία ( FD - H ) | 25,176 | 2.00 | 0 | -1 |
| Sasna Tsrer | 22,868 | 1.82 | 0 | Νέο |
| Κανόνας Δικαίου | 12.393 | 0.99 | 0 | 0 |
| Απόφαση του Πολίτη | 8,514 | 0,68 | 0 | Νέο |
| Κόμμα Χριστιανοδημοκρατικής Αναγέννησης | 6,458 | 0,51 | 0 | Νέο |
| Κόμμα Εθνικής Προόδου | 4,121 | 0,33 | 0 | Νέο |
| Άκυρα/ κενά ψηφοεδέλτια | 5,111 | - | - | - |
| **Σύνολο** | **1,261,105** | **100** | **132** | **+27** |
| Εγγεγραμμένοι ψηφοφόροι / προσέλευση | 2,593,140 | 48,63 | - | - |
| Πηγή: CEC |

Παραπομπές
----------

1. ↑  «Armenia Parliament Dissolved, Early Elections Set For December». *RadioFreeEurope/RadioLiberty*. Ανακτήθηκε στις 10 Δεκεμβρίου 2018.
2. ↑  «Armenians head to polls in first ever snap parliamentary election (PHOTOS)». *News.am*. Αρχειοθετήθηκε από το πρωτότυπο στις 31 Δεκεμβρίου 2019. Ανακτήθηκε στις 10 Δεκεμβρίου 2018.
3. ↑  «Exclusive: Armenian PM Pashinyan to resign for early election, he tells FRANCE 24 - France 24» (στα αγγλικά). *France 24*. 2018-10-10.. Ανακτήθηκε στις 2018-10-11.
4. ↑  «Armenia to hold snap parliamentary elections in December» (στα αγγλικά). *Public Radio of Armenia*. 2018-10-02.. Ανακτήθηκε στις 2018-10-02.
5. ↑  «Armenian PM announces resignation». *News.am*. Αρχειοθετήθηκε από το πρωτότυπο στις 21 Ιουνίου 2019. Ανακτήθηκε στις 10 Δεκεμβρίου 2018.
6. ↑  «ΙΑΤΕ: όριο εισόδου στη Βουλή». ελάχιστο ποσοστό ψήφων που απαιτείται να συγκεντρώσει ένα κόμμα στις εκλογές ώστε να εκλέξει βουλευτές και να εκπροσωπείται στο κοινοβούλιο
7. ↑  All Change in Armenia Carnegie Endowment for International Peace, 8 December 2015
8. 1 2 3  Parliamentary elections 2 April 2017: OSCE/ODIHR needs assessment mission report Osce.org
9. ↑  «ΙΑΤΕ: κλειστή λίστα». Στην κλειστή λίστα οι ψηφοφόροι είναι υποχρεωμένοι να ψηφίσουν τη λίστα ως έχει, χωρίς να έχουν δυνατότητα έκφρασης της προτίμησής τους για οποιονδήποτε υποψήφιο σε αυτή.
10. ↑  «Armenia elections: Final voter turnout was less than 50%». *News.am*. Αρχειοθετήθηκε από το πρωτότυπο στις 10 Δεκεμβρίου 2018. Ανακτήθηκε στις 10 Δεκεμβρίου 2018.
11. ↑  «CEC announces final results of early parliamentary elections». *news.am* (στα Αγγλικά). Αρχειοθετήθηκε από το πρωτότυπο στις 16 Δεκεμβρίου 2018. Ανακτήθηκε στις 16 Δεκεμβρίου 2018.